What Was The Reason Behind Abu Huraira (rta) Taking Narrations From Jews ?
Hopefully following excerpts will give the whole picture in this regard: کعب الاحبار اور حضرت ابوہریرہ کعب یہودی عالم تھا، اس نے حضرت عمر کے عہد خلافت میں اسلام قبول کیا۔ حضرت عمر نے ان کی بعض روایتوں کی تحسین کی، لیکن تنبیہ بھی کی کہ تم پہلے زمانے کی باتیں بیان کرنا چھوڑدو، نہیں تومیں تمھیں بندروں کی سرزمین میں پہنچا دوں گا۔ حضرت ابوہریرہ کعب سے تورات کے مسائل دریافت کرتے تھے۔ حضرت معاویہ کہتے ہیں:کعب الاحبار اگرچہ اہل کتاب کی روایتیں نقل کرنے والوں میں سب سے زیادہ سچے ہیں، اس کے باوجود ہمیں ان کے جھوٹ کا تجربہ ہوا ہے(بخاری، رقم ۷۳۶۱)۔ کئی بے سروپا اور باطل باتیں ان سے منقول ہیں۔ رسول اللہ صلی اللہ علیہ وسلم نے حضرت ابو ہریرہ کا ہاتھ پکڑ کر فرمایا:اللہ نے ہفتے کے روز مٹی، اتوار کے دن پہاڑ، پیر کے روز درخت، منگل کے دن مکروہات، بدھ کونور، جمعرات کوچوپایے اور جمعہ کے روز عصر سے رات تک کی آخری گھڑیوں میں حضرت آدم کو تخلیق کیا(مسلم، رقم ۷۰۵۴۔ احمد، رقم ۸۳۴۱)۔ طبری نے اس روایت کو مرجوح قرار دیا ہے۔ امام بخاری کہتے ہیں: کعب الاحبار نے اپنے صحیفوں سے پڑھ کریہ قول حضرت ابوہریرہ کوسنایا، کسی راوی کو وہم ہوا اور اس نے اسے مرفوع روایت سمجھ لیا۔ حضرت بسر بن سعید کہتے ہیں:حدیث کے معاملے میں اللہ سے ڈرو۔ میں نے دیکھا کہ ابوہریرہ نے چند احادیث رسول اور کعب الاحبار کے کچھ اقوال سنائے۔ ان کی مجلس ختم ہوئی تو ان سے سماع کرنے والے ایک شخص نے حدیث رسول کو قول کعب اور کعب کے قول کو حدیث رسول بناڈالا۔ Source : حضرت ابو ہریرہ رضی اللہ عنہ (۲) ________ حضرت ابوہریرہ سے پانچ ہزار تین سو پچھتر روایات مروی ہیں۔ ان میں سے بہت کم روایات ایسی ہیں جنھیں کسی دوسرے صحابی نے روایت نہیں کیا۔ جب متعدداصحاب نے ایک حدیث کو بیان کیا ہوتو اس کے صحیح و سقیم ہونے کا مدار صرف حضرت ابوہریرہ پر نہیں رہتا۔ ۱۹۷۳ء میں محمد ضیاء الرحمٰن اعظمی نے اپنے ایم فل کے مقالہ ’أبو ھریرة في ضوء مرویاته بشواهدها وحال انفرادها‘ میں لکھا کہ’’ وہ صحیح روایات جنھیں اکیلے حضرت ابوہریرہ نے بیان کیا، دوسو بیس سے زیادہ نہیں۔ ہوسکتا ہے، آگے چل کر مجھے ان متفردات کے بھی شواہد مل جائیں۔ ‘‘چنانچہ ایسا ہی ہوا، ۲۰۱۴ء میں محمد بن علی مطری نے ان دوسو بیس میں سے کچھ ضعیف روایات کی چھانٹی کی اور کمپیوٹر اور جدید ضبط شدہ مجموعہ احادیث کی مدد سے مزید شواہدتلاش کیے توتفردات ابوہریرہ کی تعداد محض ایک سو دس رہ گئی۔ مطری نے انھیں مرتب بھی کر دیا ہے۔ اب حضرت ابوہریرہ کی پانچ ہزار اڑھائی سو روایتیں دیگراصحاب رسول کی تائید سے پایۂ ثبوت کو پہنچ چکیں تو صرف ایک سو دس پر شک کرنا اور ان کی بنیاد پرانھیں عہد اسلامی کا پال قرار دینا کسی طورپردرست نہیں، محض اس وجہ سے کہ وہ مذہب شیعہ پھیلنے میں رکاوٹ بن رہے ہیں۔ ہم نے مطری کی مرتبہ تمام تفردات کو دیکھا ہے، ہمیں ایک روایت بھی ایسی نہیں ملی جس سے اسلام کے کسی بنیادی عقیدے پر زد پڑتی ہو یا وہ اسلام کی عمومی تعلیمات کے منافی ہو۔ Source : حضرت ابو ہریرہ رضی اللہ عنہ (۳)